Synsvinkler på verden -- om P.C. Skovgaards blik I kunsten
Channel: Aarhus Universitet
Date: 2013-11-07

Karina Lykke Grand, Ph.d., postdoc. Aarhus Universitet, museumsinspektør Randers Kunstmuseum
P.C. Skovgaards værker afslører, at han er en sand mester i at skildre hverdagens landskabelige omgivelser fra en ny vinkel. I hans malerier er en busk ikke blot en busk, og en sky ej en sky. Hans blik på verden viser os, at under Skovgaards pen og palet bliver de vante omgivelser forvandlet til en verden observeret på ny i tråd med tidens naturvidenskabelige tendenser. Med udgangspunkt i P.C. Skovgaards kunst viser forelæsningen, hvordan kunstens og videnskabens verden har mange fælles interessepunkter, og hvordan Skovgaards værker har bud til den nutidige betragter.